Belə bir durumda aparılan danışıqların perspektivinə inanmamaq üçün əldə kifayət qədər əsaslar var. Xüsusilə də Rusiyanın Qarabağ məsələsində fəallaşmasında şübhəli məqamların olduğu söylənilir. Belə yanaşma var ki, Rusiya prosesi tam nəzarətdə saxlamağa çalışdığı üçün Moskvada görüş keçirmək təşəbbüsü ilə çıxış edib. Adının çəkilməsini istəməyən məlumatlı mənbənin sözlərinə görə, Paşinyan fəaliyyəti boyu bir taktika seçib, onun keçirdiyi görüşlərin əksəriyyəti təkbətək baş tutub. Ola bilsin ki, Moskva Paşinyana etibar etmir və onun görüşləri təkbətək keçirməyə üstünlük verməsi Moskvanı narahat edib. Şübhələr var ki, Rusiya onun iştirakı olmadan Ermənistanın Azərbaycanla hansısa razılığa gələ biləcəyindən ehtiyatlanır.